6. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. 113431 π.ε. της 21 Ιαν./2 Φεβρ.  1972 (ΦΕΚ Β' 97) Περί εγκρίσεως του Κανονισμού Οργανώσεως και λειτουργίας της Υγειονομικής Περιθάλψεως φοιτητών του Πανεπιστημίου Ιωαννίνων. Έχοντες υπ’ όψει τας διατάξεις του άρθρ. 39 του Ν.Δ. 746/1970 (ΦΕΚ 267 Α') "περί ιδρύσεως Πανεπιστημίου εν Ιωαννίνοις" και την υπ' αριθ. 842/ 31.8.1971 πρότασιν της Πρυτανείας του Πανεπιστημίου Ιωαννίνων, αποφασίζομεν: Εγκρίνομεν τον Κανονισμόν Οργανώσεως και Λειτουργίας της Υγειονομικής Περιθάλψεως Φοιτητών του Πανεπιστημίου Ιωαννίνων, έχοντα ως ακολούθως: Δικαιούμενοι Υγειονομικής Περιθάλψεως Άρθρ.1.-1.Υγειονομικής Περιθάλψεως δικαιούνται οι κανονικώς εγγεγραμμένοι φοιτηταί δια χρονικόν διάστημα ίσον προς τα έτη φοιτήσεώς των και επί έν εισέτι έτος. Προκειμένου περί του τελευταίου τούτου έτους η υγειονομική περίθαλψις παρατείνεται και μετά την λήξιν του ακαδημαϊκού έτους, ήτοι μέχρι 31ης Δεκεμβρίου. 2.Υγειονομικής περιθάλψεως δικαιούνται ωσαύτως και αι κάτωθι κατηγορίαι αλλοδαπών φοιτητών: α)Οι πτυχιούχοι Ανωτάτων Εκπαιδευτικών Ιδρυμάτων της αλλοδαπής, υπότροφοι ή ου, οι εκπονούντες παρά τω Πανεπιστημίω Ιωαννίνων διδακτορικήν ή άλλην τινά διατριβήν. β)Οι απόφοιτοι Σχολείου της Μέσης Εκπαιδεύσεως, οι επιδιδόμενοι εις την εκμάθησιν της ελληνικής γλώσσης προκειμένου να εγγραφώσιν εις το Παν/μιον Ιωαννίνων και  γ)Οι ακροαταί φοιτηταί παρά τω Παν/μίω Ιωαννίνων. (Μετά την σελ. 634,02) Σελ. 634,03 Τεύχος 443–Σελ. 103 Πανεπιστήμιο Ιωαννίνων 31.Η.α.6 3.Δια την παροχήν υγειονομικής περιθάλψεως εις τους εν παρ. 2 του παρόντος αλλοδαπούς φοιτητάς απαιτείται η προσκόμισις βεβαιώσεως της οικείας Πανεπιστημιακής Αρχής ή του οικείου Καθηγητού περί της υπό του αλλοδαπού φοιτητού επικαλουμένης κατά την ως άνω παράγραφον ιδιότητος αυτού, εις εξαιρετικάς δε περιπτώσεις οξέων νοσημάτων απόφασις της Συγκλήτου του Παν/μίου περί του ποσοστού συμμετοχής του φοιτητού εις τας δαπάνας της υγειονομικής περιθάλψεως του αλλοδαπού φοιτητού. Έκτασις της Υγειονομικής Περιθάλψεως Άρθρ.10.-Ο παρών Κανονισμός δημοσιευθήτω δια της Εφημερίδος της Κυβερνήσεως. Σελ. 634,06 31.Η.α.6 Πανεπιστήμιο Ιωαννίνων Άρθρ.2.-1.Η Υγειονομική Περίθαλψις των φοιτητών περιλαμβάνει: α)Την νοσοκομειακήν ως εσωτερικών ή εξωτερικών ασθενών, β)την οίκοι και εν ιατρείω, γ)την φαρμακευτικήν, δ)τας παρακλινικάς εξετάσεις και ειδικάς θεραπείας, ε)την οδοντιατρικήν. 2.Η ανωτέρω περίθαλψις παρέχεται εν τη πόλει των Ιωαννίνων, εις περίθαλψιν δε ειδικών τινων παθήσεων, καθ' ας δεν είναι εφικτή η παροχή υγειονομικής περιθάλψεως εν τη πόλει ταύτη, παραπέμπονται οι ασθενείς φοιτηταί, κατόπιν γνωματεύσεως του ιατρού του Πανεπιστημίου, εις Πανεπιστημιακά νοσοκομεία, εις νοσηλευτικά ιδρύματα, υπαγόμενα εις τας διατάξεις του Ν.Δ. 2592/1953 "περί οργανώσεως της Ιατρικής Αντιλήψεως", ως και εις τα συμβεβλημένα μετά του Δημοσίου τοιαύτα των πόλεων Αθηνών και Θεσσαλονίκης. Ιατρική Περίθαλψις Άρθρ.3.-1.Η ιατρική περίθαλψις παρέχεται δι' εξετάσεως των δεομένων ταύτης φοιτητών υπό του ιατρού του Παν/μίου εν τω ιατρείω της Υγειονομικής Υπηρεσίας του Παν/μίου ή εν τω ιδιωτικώ ιατρείω του ως άνω ιατρού ή εν τω οίκω του ασθενούντος φοιτητού. 2.Προς τούτο οι ελαφρώς ασθενούντες φοιτηταί και έχοντες ανάγκην ιατρικής συνδρομής δύνανται να προσέρχωνται καθ' εκάστην ημέραν και κατά καθωρισμένας ώρας εν τω ιατρείω του Παν/μίου ένθα εξετάζονται υπό του ιατρού επί τη επιδείξει της φοιτητικής αυτών ταυτότητος. Οι βαρύτερον πάσχοντες υποχρεούνται, όπως ειδοποιώσι περί τούτου τον ιατρόν, γνωστοποιούσιν απαραιτήτως την ακριβή αυτών διεύθυνσιν κατοικίας και εφιστώσι την προσοχήν του ειδοποιουμένου περί του επείγοντος της ασθενείας των. Ο ιατρός υποχρεούται να μεταβαίνη αυθημερόν μέν δι' οίκοι επίσκεψιν του ασθενούντος φοιτητού, πάραυτα δε εις περίπτωσιν επειγούσης ανάγκης. Σελ. 634,04 Τεύχος 443 – Σελ. 104 3.Εάν κατά την ιατρικήν εξέτασιν ήθελε διαπιστωθή ότι επιβάλλεται η εις νοσηλευτικόν ίδρυμα περίθαλψις του ασθενούντος φοιτητού, παραπέμπεται ούτος κατόπιν βεβαιώσεως του ιατρού εις τα εν παρ. 2 του άρθρ. 2 του παρόντος Κανονισμού διαλαμβανόμενα ιδρύματα. 4.Εις επειγούσας περιπτώσεις η εξέτασις του ασθενούντος φοιτητού και η εισαγωγή τούτου εις νοσηλευτικόν ίδρυμα δύναται να διενεργείται και υπό ιδιώτου ιατρού, μερίμνη όμως τούτου, ή του φοιτητού ή του νοσηλευτικού ιδρύματος δέον να ειδοποιήται η Υγειονομική Υπηρεσία του Πανεπιστημίου Ιωαννίνων εντός τεσσαράκοντα οκτώ ωρών από της εισαγωγής του φοιτητού εις Νοσοκομείον ή από της γενομένης επειγόντως ιατρικής εξετάσεως. 5.Δια την καταβολήν ιατρικής επισκέψεως εις ιδιώτας ιατρούς εκδίδεται εκ των υστέρων παρά του ιατρού του Πανεπιστημίου ειδικόν παραπεμπτικόν, θεωρημένον υπό του γραμματέως της Σχολής. 31.Η.α.6 Πανεπιστήμιο Ιωαννίνων Νοσοκομειακή Περίθαλψις Άρθρ.4.-1.Η νοσηλεία των δεομένων περιθάλψεως φοιτητών παρέχεται εν τη Ββ θέσει, η δε δαπάνη υπολογιζομένη επί τη βάσει του εκάστοτε ισχύοντος δια τους δημοσίους υπαλλήλους τιμολογίου βαρύνει τον προϋπολογισμόν του Πανεπιστημίου Ιωαννίνων. 2.Εις περίπτωσιν, καθ' ην ο νοσηλευόμενος φοιτητής τυγχάνει αμέσως ή εμμέσως ησφαλισμένος εις έτερον ασφαλιστικόν φορέα, η δαπάνη νοσηλείας του βαρύνει τον οικείον ασφαλιστικόν φορέα. Τυχόν προκύπτουσα διαφορά δαπάνης εκ της νοσηλείας του φοιτητού εν τη Ββ θέσει καταβάλλεται υπό του Πανεπιστημίου Ιωαννίνων. Το αυτό ισχύει και επί εξωνοσοκομειακής περιθάλψεως αυτού. 3.Επί ελλείψεως νοσηλευτικών ιδρυμάτων, περί ων η παρ. 2 του άρθρ. 2 του παρόντος Κανονισμού και επί όλως εκτάκτου ανάγκης ο ασθενής φοιτητής δύναται να εισάγεται πρός νοσηλείαν εις ιδιωτικάς κλινικάς της πόλεως Ιωαννίνων και εν τη Ββ θέσει. 4.Νοσηλευτική περίθαλψις παρέχεται εις φοιτητάς προσβληθέντας εξ οξέων ουχί όμως και εκ χρονίων νοσημάτων, εκτός εάν ταύτα λόγω επιδεινώσεως παρακωλύουν την απρόσκοπτον παρακολούθησιν των σπουδών των. 5.Προκειμένου περί χρονίων νοσημάτων παρέχεται περίθαλψις κατ' ανώτατον όριον μέχρι τριών μηνών από της διαπιστώσεως της νόσου υπό της Υγειονομικής Υπηρεσίας του Ιδρύματος. Φαρμακευτική Περίθαλψις Άρθρ.5.-1.Τα υπό του ιατρού του Πανεπιστημίου, οριζόμενα κατά περίπτωσιν ασθενείας φοιτητού φάρμακα αναγράφονται επί ειδικών συνταγολογίων, εν οις τίθεται το ονοματεπώνυμον του φοιτητού και ο αριθμός της φοιτητικής αυτού ταυτότητος, θεωρούνται δε εν συνεχεία υπό του Γραμματέως της οικείας Σχολής ως πρός το ποσόν συμμετοχής ή μη του φοιτητού επί της αξίας των φαρμάκων. 2.Πάσα συνταγή εκδιδομένη λόγω εκτάκτου ανάγκης παρ' ιδιώτου ιατρού αντικαθίσταται εντός τεσσαράκοντα οκτώ ωρών από της εκδόσεώς της δια της υπό της ανωτέρω παραγράφου προβλεπομένης συνταγής, εν αρνητική δε περιπτώσει το αντίτιμον των φαρμάκων καταβάλλεται εξ ολοκλήρου υπό του φοιτητού. 3.Αι συνταγαί εκτελούνται εις τα μετά του Πανεπιστημίου Ιωαννίνων συμβεβλημένα Φαρμακεία, οι δέ φοιτηταί υπογράφωσι ταύτας κατά την παραλαβήν των φαρμάκων. Οδοντιατρικήν Περίθαλψις Άρθρ.6.-Η οδοντιατρική περίθαλψις των φοιτητών αφορά εις την επιμέλειαν των νοσημάτων των οδόντων (εξαγωγή, απλή έμφραξις οδόντων) και την θεραπείαν μολυσματικών παθήσεων του στόματος και ουχί προσθετικών οδοντικών εργασιών. Παρακλινικαί και εργαστηριακαί εξετάσεις. Άρθρ.7.-1.Αι παρακλινικαί και εργαστηριακαί εξετάσεις εκτελούνται εις τα εξωτερικά ιατρεία και εις τα εργαστήρια των εν Ιωαννίνων Κρατικών Νοσηλευτικών Ιδρυμάτων, ελλείψει δε ειδικοτήτων τινών εκ των ως άνω Ιδρυμάτων παραπέμπονται οι φοιτηταί υπό του ιατρού του Πανεπιστημίου δι' εξέτασιν εις ιδιώτας ιατρούς ή ιδιωτικάς κλινικάς. 2.Αι παραγγελίαι των ως άνω εξετάσεων αναγράφονται υπό του ιατρού του Παν/μίου υπό ειδικών παραπεμπτικών, θεωρουμένων εκάστοτε υπό του Γραμματέως της οικείας Σχολής. Δαπάναι Υγειονομικής Περιθάλψεως Άρθρ.8.-1.Αι δαπάναι ιατροφαρμακευτικής και νοσοκομειακής περιθάλψεως φοιτητών - απόρων Α' Κατηγορίας-μη ησφαλισμένων εις έτερον ασφαλιστικόν φορέα βαρύνουσι το Παν/μιον Ιωαννίνων, εις περίπτωσιν καθ' ην δεν καταβάλλονται αύται υπό του Υπουργείου Κοινωνικών Υπηρεσιών. 2.Αι δαπάναι ιατροφαρμακευτικής και νοσοκομειακής περιθάλψεως φοιτητών-απόρων Β' και Γ' Κατηγορίας-μη ησφαλισμένων εις έτερον ασφαλιστικόν φορέα βαρύνουσι κατά τα 3/5 το Παν/μιον Ιωαννίνων, εις περίπτωσιν καθ' ην δεν καταβάλλονται αύται υπό του Υπουργείου Κοινωνικών Υπηρεσιών. 3.Η κατά κατηγορίαν απορία των φοιτητών και η τυχόν ασφάλισις τούτων εις έτερον ασφαλιστικόν φορέα ελέγχεται κατ' έτος άμα τη εγγραφή αυτών δι' υποβολής εις την Γραμματείαν της οικείας Σχολής πιστοποιητικού απορίας και υπευθύνου δηλώσεως περί της τυχόν υγειονομικής ασφαλίσεως του φοιτητού. 4.Προκειμένου περί δαπανών φοιτητών, ησφαλισμένων αμέσως ή εμμέσως εις ετέρους ασφαλιστικούς φορείς, υφ' ων παρέχεται μόνον νοσοκομειακή περίθαλψις, αι δαπάναι δια την λοιπήν υγειονομικήν περίθαλψιν αυτών καταβάλλονται κατά τα 3/5 υπό του Πανεπιστημίου Ιωαννίνων. Δια την νοσοκομειακήν περίθαλψιν των εν λόγω φοιτητών ισχύουσι τα οριζόμενα εν τη παρ. 2 του άρθρ. 4 του παρόντος Κανονισμού υπό τον περιορισμόν της παρ. 3 του παρόντος άρθρου. 5.Η κοστολόγησις των συνταγών και οι λογ/μοί της καθ' όλου υγειονομικής περιθάλψεως των φοιτητών συντάσσονται και διεκπεραιούνται αναλόγως πρός τα ισχύοντα περί της υγειονομικής περιθάλψεως των δημοσίων υπαλλήλων. (Μετά την σελ. 634, 04) Σελ. 634,05 Τεύχος 443 - Σελ. 105 Πανεπιστήμιο Ιωαννίνων 31.Η.α.6 Ιατρικόν, Υγειονομικόν και λοιπόν προσωπικόν Άρθρ.9.-Το δια την υγειονομικήν περίθαλψιν των φοιτητών αναγκαιούν ιατρικόν και υγειονομικόν προσωπικόν προσλαμβάνεται κατόπιν αποφάσεως της Συγκλήτου του Παν/μίου Ιωαννίνων επί συμβάσει ιδιωτικού δικαίου, διαλαμβανούση απαραιτήτως περί του χρόνου προσλήψεως και της αμοιβής των προσλαμβανομένων. 2.Την δια την υγειονομικήν περίθαλψιν των φοιτητών απαιτουμένην υπηρεσιακήν αλληλογραφίαν και λοιπήν υπηρεσίαν αναλαμβάνουν κατά την πρώτην εφαρμογήν του παρόντος και μέχρι της ιδρύσεως Φοιτητικής Λέσχης οι εν τω Παν/μίω Ιωαννίνων υπηρετούντες υπάλληλοι. 3.Μεταξύ των καθηκόντων του ιατρού του Παν/μίου διαλαμβάνονται πλην εκείνων άτινα προκύπτουσιν εκ της εφαρμογής των διατάξεων του παρόντος Κανονισμού και τα ακόλουθα: α)Ο εμβολιασμός των φοιτητών, οσάκις απαιτείται ούτος. β)Η υγειονομική εξέτασις των νεοεισερχόμενων φοιτητών και η κατ' έτος εξέτασις όλων εν γένει των φοιτητών. γ)Η υγειονομική επιθεώρησις των αιθουσών, γραφείων, σπουδαστηρίων, φοιτητικών εστιατορίων, εντευκτηρίων και λοιπών κοινοχρήστων χώρων του Παν/μίου και η υπόδειξις παντός μέτρου διασφαλίζοντος την υγείαν των φοιτητών. δ)Η προμήθεια και διαφύλαξις, τη συνεργασία των αρμοδίων υπηρεσιακών παραγόντων του Παν/μίου Ιωαννίνων, των απαιτουμένων ιατρικών οργάνων και φαρμάκων δια την συγκρότησιν και λειτουργίαν ιατρικού Γραφείου εν τω Παν/μίω Ιωαννίνων. 